钦定古今图书集成/理学汇编/字学典/第083卷 > 《王羲之笔势论十二章》 > 《创临章第一》
## 钦定古今图书集成/理学汇编/字学典/第083卷 > 《王羲之笔势论十二章》 > 《创临章第一》

夫纸者，阵也；笔者，刀槊也，墨者，兵甲也，水砚者城池
也，本领者将军也，心意者副将也，结构者谋策也，飏
笔者吉凶也，出入者号令也，屈折者杀戮也，点画者
磊落也，戈斾者斩斫也，放纵者快利也，著笔者调和
也，头角者蹙捺也。始书之时，不可尽其形势，一遍正
脚手，二遍少得形势，三遍微微似本，四遍加其遒润，
五遍兼加抽拔，如其生涩，不可便休，两行三行创临，
惟取滑健，不得计其遍数也